text: Тити Папазов ще води младежките национали | Where Bball Matters - Актуални баскетболни новини от целия свят
  Тити Папазов ще води младежките национали
  Бившият селекционер на България ще има задачата да върне тима ни в Дивизия А
  Ето и кои са всички наставници при подрастващите. Снимкa: LAP.BG
  Константин Папазов е новият наставник на младежкия ни национален отбор по баскетбол. Това реши по-рано днес на свое заседание Управителният съвет към българската федерация по баскетбол.
  След едногодишна пауза, в която от федерацията бяха решили страната ни да няма представители в женското и мъжкото направление в тази възраст, от 2018 г. това ще се промени. Начело на 20-годишните ще застане досегашният наставник и президент на Левски – Тити Папазов, който за последно води мъжкия ни национален отбор до март 2014 г., а сега ще има задачата да изведе младежите до място в Дивизия А.
  Европейското първенство, Дивизия Б в тази възраст ще бъде от 18 до 22 юли 2018 г. Негов домакин ще бъде именно България, която получи тази чест от ФИБА преди 10 дни. За последно страната ни прие подобен шампионат през 2012 г., когато тогава набор 1992-1993, се класира за Дивизия А.
  Междувременно по-рано днес, по време на Управителният съвет на централата бяха избрани и останалите селекционери на националните отбори при подрадстващите. Ето и кои са те: